এসডি প্রিন্স জানান, জ্ঞান ফিরলে তিনি তুরাগ থানার উপ-পরিদর্শক (এসআই) মো. শহিদুর রহমানসহ কয়েকজন পুলিশ সদস্যকে দেখতে পান। ঘটনার বর্ণনা শুনে পুলিশ অভিযানে গেলেও কাউকেই আটক করতে পারেনি। উল্টো পুলিশের ভাষ্য ছিল- ‘এখানে এ রকমই হয়, সবাই জানে, আমরা আপনাদের আগেই সর্তক করেছিলাম। ছেলে-পেলেগুলো এখানকার না। তারা হয়ত গাজীপুর থেকে এসেছে।’ কিন্তু স্থানীয়রা প্রিন্সদের জানিয়েছেন, ওই বখাটেরা দিয়াবাড়ির এলাকারই বাসিন্দা। এই ঘটনায় মামলার প্রস্তুতী নিচ্ছেন বলেও এসডি প্রিন্স জানান।